burgasdotpro/wikipedia huggingface dataset:
Návod na konanie

Návod na konanie je myšlienkové určenie, že ľudia majú vykonávať určitú materiálnu činnosť alebo duševnú činnosť alebo ako ju majú vykonávať. Návodmi na konanie sú napr. plány, metodické predpisy, recepty, rozkazy, strategické koncepcie, taktické koncepcie, morálne normy atď. Na rozdiel napr. od výpovedí nie je
bezprostredným účelom návodov na konanie opisovať predmety skutočnosti, ale
poskytovať ľuďom ideálnu predlohu pre ich konanie a správanie voči týmto predmetom.
Konečná množina

Množina konečná je množina, ktorá má konečný počet prvkov. Pomocou pojmu konečnej množiny sa definuje napríklad pojem konečného automatu, pomocou ktorého sa zasa definuje napríklad informatický pojem psychiky.
Matriarchát

Matriarchát (z a gr. "archein - vládnuť") alebo nediferencovaná rodová spoločnosť je forma spoločenskej organizácie s dominantným postavením ženy. Jeho opakom je patriarchát. Pôvod a postavenie sa v matriarcháte odvodzuje z materinskej príbuzenskej línie (matrilinearita, matrifokalita). O kulte ženy-matky ku koncu staršej doby kamenej svedčia sošky ženských postáv ako Věstonická venuša. Na Slovensku o tom svedčí nález Moravianskej venuše v Moravanoch nad Váhom pri Piešťanoch.
Charakteristika.
V marxistickej historiografii je to obdobie nediferencovanej rodovej spoločnosti s predpokladaným významným postavením ženy (pred nástupom patriarchátu). Predstavitelia feminizmu považujú matriarchát za obdobie raných dejín, počas ktorého ženy formovali kultúru, ale nemali v rukách moc. Historici aj feministky sa dnes zhodujú na tom, že spoločnosti, ktorým vládli ženy nikdy neexistovali, alebo boli iba prechodným a nestabilným fenoménom.
Matriarchát je forma spoločenskej organizácie, ktorá je často nekriticky, mechanisticky, chápaná ako opak patriarchátu, teda vláda matky, ako opak vlády otca (z gr. πατήρ, alebo , a gr. "archein - vládnuť"). Patriarchát je forma spoločnosti, kde vládne muž (otec, alebo všeobecne samec). Forma spoločenskej organizácie žien - matiek je ale iná ako mužov - otcov. Ženy - matky vnímajú svoje potomstvo oveľa viac ako rovnocenné, na rozdiel od mužov - otcov. Obrazne sa to dá vyjadriť: Ženy vytvárajú kruhy, muži pyramídy. Matky vytvárajú kruhy v ktorých strede je matka, heterarchická štruktúra, zatiaľ čo otcovia vytvárajú pyramídy, na vrchole ktorých sami stoja (pod nimi najstarší syn, atď.) hierarchická štruktúra.
Návrh

Návrh je plán, myšlienka, nápad, ktorý sa predkladá na uskutočnenie alebo na
schválenie.
Nekonečná množina

Nekonečná množina je množina, ktorá má nekonečne veľký počet prvkov (napr. množina všetkých
celých kladných čísel).
Matrica kategórií

Matrica kategórií je zostava kategórií intervenujúcich v procese istého vzťahovania sa človeka k svetu a určujúcich významové útvary, ktoré si človek pritom vytvára. Kategórie, ktoré zaujímajú dominantné postavenie v matrici, označujeme ako jadrové kategórie. Odhaľovanie matrice kategórií je úlohou kategoriologickej reflexie osvojovania si sveta človekom.
Matrica kategórií je základným štrukturujúcim princípom významových útvarov a určuje ich vlastnosti. Matrica kategórií je prítomná vo významových útvaroch ako konfigurácia viac-menej explikovateľných významových konštituentov.
Neostrá množina

Neostrá množina alebo fuzzy množina alebo rozmazaná množina je množina, pre ktorej pre indivíduum platí, že je prvkom určitého stupňa (na rozdiel od klasickej množiny, pre ktorú platí, že indivíduum buď je alebo nie je prvkom množiny).
Matrika

Matrika (lat.) je evidenčná inštitucionálna zložka obecného úradu oprávnená vykonávať najmä deklaratórne zápisy (o sobáši, narodení dieťaťa, úmrtí osoby, zmene mena, priezviska a pod.).
Návyk

Návyk môže byť:
Neprázdna množina

Neprázdna množina je množina, ktorá má prvky.
Maturitná skúška

Maturitná skúška (iné názvy: maturita, staršie: matúra, knižne a v minulosti: skúška dospelosti) je záverečná skúška pri absolvovaní strednej školy.
Na Slovensku je upravená najmä v § 74 zákona č. 245/2008 Z. z. o výchove a vzdelávaní.
Nazeranie (filozofia)

Nazeranie je utváranie sa názoru. Podľa Kanta je nazeranie to, čím sa poznanie bezprostredne vzťahuje na predmety. Nazeranie sa uskutočňuje len potiaľ, pokiaľ sú nám dané predmety.
Nazeranie podstaty

Nazeranie podstaty je duchovný akt, ktorým človek môže postrehnúť ideu alebo význam, prípadne
podstatu veci, a to buď bezprostredne alebo sprostredkovane.
Ohraničená množina

Pojem ohraničená množina možno definovať pre množiny reálných čísel alebo všeobecnejšie pre metrické priestory. Na množine reálných čísel, ktorá je zároveň metrickým priestorom, sú obe definície ekvivalentné.
Definícia pre reálne čísla.
Množina reálnych čísel ohraničená zdola aj zhora sa nazýva ohraničená. 
Najmenšie horné ohraničenie množiny formula_4 sa nazýva supremum množiny formula_4 a označujeme ho formula_13. 
Najväčšie dolné ohraničenie množiny formula_4 sa nazýva infimum množiny formula_4 a označujeme ho formula_16.
Definícia pre metrické priestory.
Ak je formula_17 metrický priestor, potom množinu formula_18 nazveme ohraničenou, pokiaľ existuje formula_19 a reálné číslo formula_20 také, že pre každé formula_21 je formula_22
Na rozdiel od pojmu uzavretá množina, ktorý nie je absolútny (tento istý metrický priestor môže byť uzavretý v jednom svojom nadpriestore a neuzavretý v inom), ohraničenosť je absolútny pojem.
Totálne ohraničený metrický priestor je vždy ohraničený, opačne to však neplatí.
Marcel Mauss

Marcel Mauss (* 10. máj 1872, Épinal, Francúzsko – † 10. február 1950, Paríž) bol francúzsky sociológ a etnológ, predstaviteľ sociologizmu. 
Hlavnú pozornosť venoval sociológii náboženstva, najmä prírodných národov. Spolu so svojim strýkom Émilem Durkheimom dospel k viacerým významným výsledkom v oblasti sociológie. Rovnako ako Émile Drukheim zastával názor, že spoločnosť je bohom, inak povedané, výrazne formuje správanie a myslenie jedinca a nie jedinec spoločnosť. Jedinec sa podľa ich domnienky rodí ako tabula rasa (čistá myseľ) bez predispozície určitých sociálnych vzorcov a jeho osobnosť formuje až kultúrne a spoločenské prostredie v ktorom vyrastá a žije. Redefinoval rituál ako základný sociologický koncept a univerzálne kategórie sociálneho života. Medzi jeho funkcie patrí udržovanie, alebo prehlbovanie sociálnych väzieb. Zdôrazňoval systémovo štrukturálny prístup k štúdiu sociálnej reality.
Otvorená množina

Otvorená množina je množina, ktorá s každým svojím bodom obsahuje aj nejaké jeho okolie. Otvorená množina nie je opakom uzavretej množiny, existujú množiny, ktoré sú zároveň otvorené i uzavreté.
Nazeravosť

Nazeravosť je pasívnosť procesu poznávania, jeho nazeravá povaha.
Prázdna množina

Prázdna množina je taká množina, ktorá nemá nijaký prvok. Napríklad množina
všetkých prirodzených čísel ležiacich v intervale (1, 2) je prázdna; množina
všetkých racionálnych čísel ležiacich v tomto intervale nie je prázdna.
Prázdna množina sa označuje symbolom ∅. 
V axiomatickej Zermelo-Fraenkelovej teórii množín je existencia prázdnej množiny priamo postulovaná axiómou prázdnej množiny.
Maxima

Maxima je veta, ktorá má univerzálny význam a ktorej formulácia je taká evidentná, že nepotrebuje nijaké dôkazy; významový útvar, ktorý tvorí význam tejto vety: princíp, najvyššia zásada; najvyššie osobné životné pravidlo, osobná zásada vôle a konania.
Dnes sa namiesto "maxima" používa skôr termín "motív".
Podľa Kanta je maxima je subjektívny zákon, podľa ktorého sa skutočne koná, subjektívny princíp
chcenia, vnútorný princíp voľby medzi rôznymi cieľmi. Z ľubovoľných praktických zásad sa stávajú maximy, ak sa súčasne stávajú subjektívnymi dôvodmi konania, subjektívnymi zásadami. V maximách spočíva morálna hodnota konania, ktorá je daná, keď človek môže svoje maximy posudzovať rozumovým zvažovaním ako praktické všeobecné zákony a súhlasiť s nimi, t. j. keď môže chcieť, aby sa maxima jeho konania súčasne stala všeobecným zákonom (pozri: kategorický imperatív).
Náznak

Náznak je znak, príznak niečoho, čiastočné, neúplné, neurčité vyjadrenie, prejavenie niečoho.
Názor

Názor je významový útvar rôzneho obsahu: náhľad, mienka, presvedčenie, bezprostredné poznanie. Názory sa môžu týkať rôznych entít, materiálnych aj ideálnych, môžu sa teda týkať aj iných názorov.
Podľa Prótagora je názor vyplývajúci z jednotlivého pozorovania nezaručuje ani výlučnú platnosť, ani platnosť trvalú, pretože i keby bol pravdivý, nič nevylučuje platnosť, oprávnenosť, pravdivosť aj iných názorov.
Základná množina

Základná množina matematickej štruktúry je množina, nad ktorou je daná štruktúra vybudovaná. Napríklad, základnou množinou formula_1-algebry Lebesgueovsky merateľných podmnožín reálnych čísel je množina všetkých reálnych čísel.
Pri práci v úzkom matematickom odvetví alebo pri práci na konkrétnom matematickom probléme je základná množina, alebo tiež univerzum, vopred zadaná množina objektov, v ktorej sa uvažujú všetky ostatné množiny, s ktorými sa ďalej pracuje. Pri voľbe alebo konštrukcii univerza sa požaduje, aby bolo dostatočne bohaté na to, aby obsiahlo všetky objekty, s ktorými sa pri práci bude manipulovať.
Filozofický názor

Filozofický názor je filozofický významový útvar, ktorý sa vyznačuje presvedčenosťou jeho nositeľa o svojej pravde; jedna z dôležitých filozofém.
Množstvo

Množstvo (iné názvy: počet, početnosť, kvantita, kvantum; nepresne: objem, veľkosť, rozsah) je číselne vyjadriteľné zastúpenie nejakých jednotiek.
Maximum

Maximum môže byť:
Maximum bytia

Maximum bytia je najväčšia miera bytia, jeho najväčšia možná plnosť alebo najvyšší
dosiahnuteľný stupeň dokonalosti. Napríklad maximum bytia človeka je kultúrny človek alebo maximum bytia spoločnosti je kultúrne spoločenstvo, čiže človek alebo spoločenstvo pretvárajúce zlo na dobro, ošklivé na krásno. Nič viac totiž než pretvárať zlo na dobro či ošklivé na krásno ani človek ani spoločnosť na svete dosiahnuť nemôžu.
Názornina

Názornina je predmet slúžiaci ako pomôcka pri názoronom vyučovaní.
Moab (krajina)

Moab alebo Moáb je historická krajina medzi Mŕtvym morom a Sýrskou púšťou. Obývali ju Moábci.
Maximum bytia človeka

Maximum bytia človeka je najväčšia miera bytia človeka, jeho najväčšia možná plnosť alebo najvyšší dosiahnuteľný stupeň dokonalosti. U človeka je to kultúrnosť, človek nemôže byť dokonalejší než kultúrny.
Názornosť

Názornosť je prístupnosť zmyslovému vnímaniu (najmä zrakovému), obraznosť, ľahká pochopiteľnosť. 
Pri uplatňovaní zásady názornosti sa využívajú didaktické prostriedkypredovšetkým ide o predmety slúžiace ako učebná pomôcka pri názornostnom vyučovaní.
Zásada názornosti je hlavné didaktické pravidlo.
Mobilita

Mobilita (lat.) alebo mobilnosť alebo pohyblivosť je schopnosť hýbať sa.
Mobilita alebo mobilnosť môže byť:
Mobilita môže byť:
Pohyblivosť môže byť:
Maximum kultúrneho bytia človeka

Maximum kultúrneho bytia človeka je zmysluplnosť.
Horizontálna mobilita

Horizontálna mobilita je pracovná mobilita v tej istej organizácii na tej istej úrovni právomoci a zodpovednosti.
Sociálna mobilita

Sociálna mobilita je pohyb jednotlivcov, ale i sociálnych skupín v stratifikačnom systéme spoločnosti z jednej sociálnej pozície do druhej. Podľa A. Giddensa pod pojmom sociálna mobilita označujeme "pohyb jedincov a skupín z jedného socioekonomického postavenia do druhého". Prvýkrát tento termín použil americký sociológ ruského pôvodu Pitirim Alexandrovič Sorokin. 
V triednom systéme sociálnej stratifikácie existujú (na rozdiel od ostatných stratifikačných systémov) veľké možnosti sociálnej mobility. Príkladom spoločnosti bez sociálnej mobility bola spoločnosť Hindu, charakteristická svojím kastovým systémom. Len výnimočne došlo k prípadu, že jedinec mohol opustiť kastu, do ktorej sa narodil. Spoločnosti, ktoré využívajú otroctvo, sú príkladom nízkej sociálnej mobility, pretože možnosť sociálnej mobility pre otroka je takmer neuskutočniteľná. V moderných spoločnostiach je najvýznamnejším, resp. najvvyužívanejším druhom mobility (umožňujúcim väčšine členov spoločnosti dosahovať primeraný spoločenský status, resp. spoločenské postavenie) profesiová mobilita. Rozhodujúcim mobilitným kanálom je pritom vzdelanie.
Názov

Názov môže byť:
Mobilizmus

Mobilizmus (lat.) v geológii znamená geotektonickú
hypotézu, podľa ktorej kontinenty nie sú pevne spojené so spodnejšími časťami zemskej kôry, ale môžu sa po nich horizontálne kĺzať a pohybovať.
Prvými dôkazmi o možných rozsiahlejších horizontálnych pohyboch zemskej kôry bol objav príkrovov v Alpách, ktorý uverejnil Marcel Alexandre Bertrand. Neskôr nemecký geológ Alfred Wegener preukázal, že Afrika, Severná a Južná Amerika a Eurázia boli spojené v jednom veľkom (super)kontinente Pangea. Počas jeho života neboli jeho argumenty odborníkmi akceptované, najmä pre to, že nedokázal vysvetliť, čo by bolo hnacím motorom procesov pohybujúcich kontinentmi. Až neskôr koncom 60. rokov 20. storočia bolo pri výskume oceánskeho dna zistené, že kôra oceánov vzniká v oblasti stredooceánskych chrbtov a s jej pribúdaním je staršia kôra posúvaná ako na dopravníkovom páse smerom od stredooceánskeho chrbta. Tieto objavy viedli ku vzniku mobilistickej teórie platňovej tektoniky. Medzi mobilistické koncepcie možno priradiť aj objav bočne posuvných zlomov.
Mayistika

Mayistika je odvetvie amerikanistiky, veda o kultúre a dejinách Mayov.
Moc (ovládanie)

Moc je schopnosť dosiahnuť požadovaný výsledok (najmä ovplyvňovať činnosť a správanie ľudí), a to takmer za všetkých okolností, napr. aj navzdory opozícii. Moc je neoddiskutovateľnou skutočnosťou, možno jej porozumieť ako takej, zriedkakedy existuje bez toho, že by bola vykonávaná. Príklady moci: moc charizmatickej osobnosti, ekonomická moc, politická moc, osobná moc atď.
Pojem moci podľa Maxa Webera.
Nemecký sociológ, ekonóm a politik Max Weber špecifikoval pojem autorita, resp. moc, ktorú spája s pojmom panstvo. Moc a panstvo rozlišuje. Moc chápe ako každú šancu presadiť v rámci spoločenského vzťahu vlastnú vôľu aj proti odporu, bez ohľadu na to v čom táto šanca spočíva. Panstvo chápe ako šancu nájsť pre príkaz určitého obsahu poslušnosť u určitých osôb. Vytvoril 3 typy panstva:
Elton Mayo

Elton Mayo (* 26. december 1880, Adelaide, Austrália - † 1. september 1949, Guildford, Spojené kráľovstvo) bol austrálsky sociológ, ktorý sa zaoberal medziľudskými vzťahmi a sociológiou priemyslu.
William McDougall

William McDougall (* 22. jún 1871 - † 28. november 1938) bol americký psychológ britského pôvodu, zakladateľ sociálnej psychológie; hormická psychológia, inštinkty; učebnice.
Moc hlavy rodiny

Moc hlavy rodiny alebo po latinsky patria potestas bola v rímskom práve moc, ktorá sa prejavovala ako otcovská moc nad deťmi (patria potestas), moc nad manželkou (manus), 
moc nad slobodnými osobami, ktoré prechodne z rôznych dôvodov boli osobne závislé od hlavy rodiny (mancipium).
Nositeľom otcovskej a manželskej moci mohol byť len muž, a teda len on mohol byť hlavou rodiny.
Názov (logika)

Názov je výraz, ktorý niečo označuje. Vo výroku poukazuje na predmet, o ktorom sa niečo vypovedá.
Štátna moc

Štátna moc je verejná moc uplatňovaná v spoločenstve ľudí na určitom území, ktoré využíva štátnu formu na svoje vnútorné riadenie.
Súdna moc

Súdna moc (iné názvy: justícia, jurisdikcia; nesprávne "judikatíva") je jeden zo základných druhov štátnej moci, ktorý sa realizuje pomocou rozhodovania súdov. Rozhoduje o trestných veciach a spormi medzi občanmi.
John Ellis McTaggart

John McTaggart Ellis McTaggart (* 3. september 1866, Londýn, Spojené kráľovstvo – † 18. január 1925, Londýn) bol anglický filozof, predstaviteľ novohegelovstva a radikálneho personalizmu, v ktorom spájal Hegelovu filozofiu a Leibnizovou monadológiou: absolútna idea je duchovné spoločenstvo osôb; absolútno je nekonečne diferencovaný systém konečných, ale bezčasovych osôb, ktoré jedna druhej prináležia v láske.
Základom McTaggartovej filozofie sú tézy: "Niečo existuje" a "Všetko existujúce je diferencované". Duktus McTaggartovej filozofickej úvahy začína nasledovne:
Nebesia

Nebesia alebo "nebo" je zdanlivá klenba, ktorá sa klenie nad zemou a cez deň je belasá a v noci tmavá: Podľa náboženskej viery je to nesmierne nádherné miesto prebývania Boha a blažených duchov. Novšia teológia rozumie nebesami večný život, stav dokonalej nadprirodzenej blaženosti.
Podľa Anaximandra sa vraj z neobmedzeného vylúčili nebesia a vôbec všetky svety, ktoré sú nesčíselné. Nebo sa v čínskej filozofii priraďuje k jangu.
Výkonná moc

Výkonná moc alebo exekutíva je sústava štátnych orgánov (vláda, ústredné orgány štátnej správy, obce), ktoré aplikujú ústavu a zákony prostredníctvom vydávania právnych predpisov (nariadenia vlády, vyhlášky ministerstiev ap.) a individuálnych právnych aktov (rozhodnutí, uznesení ap. v konkrétnej veci) na výkon štátnej správy.
Mechanicizmus

Mechanicizmus alebo mechanizmus je spôsob výkladu pomocou zákonitostí mechanického pohybu. Mechanicizmus je filozofický smer, podľa ktorého možno všetko dianie vysvetliť pomocou zákonov mechaniky. Koncom 19. storočia dochádza ku kríze mechanicizmu.
Zákonodarná moc

Zákonodarná moc (iné názvy: legislatíva, legislácia) je druh štátnej moci, ktorý sa realizuje prijímaním a vydávaním ústavy, zákonov a všeobecne záväzných nariadení príslušnými zastupiteľskými zbormi.
Jej cieľom je určiť normy, ktoré budú na území štátu platné. Má právo kontrolovať vládu, ustanovovať ju a odvolávať, ako aj ustanovovať súdnu moc. Zákonodarnou mocou je parlament. Mandáty poslancov zákonodarného orgánu vznikajú zväčša pri parlamentných voľbách. Parlament môže tvoriť jedna komora, jedna snemovňa, prípadne dve komory a dve snemovne. Ústavy zakotvujú buď jednokomorovú alebo dvojkomorovú sústavu. 
Medzi komorami je rozdiel: 
V demokratických štátoch je parlament spravidla dvojkomorový. Funkčné obdobie parlamentu je 3-5 rokov, každý štát si ho zvolí podľa vlastných tradícií ústavy. Slovensko má jednokomorový parlament. Dvojkomorový má napríklad Česko (poslanecká snemovňa/senát), Francúzsko (národné zhromaždenie/senát), Spojené kráľovstvo (dolná snemovňa/horná snemovňa). 
Parlament je kolektívny orgán štátnej moci. 
Úlohy a právomoci parlamentu: 
V niektorých krajinách parlament volí prezidenta (Taliansko, Nemecko).
Klasická mechanika

Klasická mechanika je najstaršia fyzikálna teória, ktorá si dodnes zachovala pôvodný tvar; mechanika, v ktorej sa neuvažujú kvantové javy. Klasická mechanika sa spravidla nazýva Newtonova (nerelativistická) mechanika; niekedy sa však pod pojmom klasickej mechaniky rozumie Newtonova aj Einsteinova mechanika, t. j. mechanika nerelativistických aj relativistických javov.
Klasická mechanika je dodnes základom teoretickej fyziky a vzorom
fyzikálnej teórie.
Vznik mechaniky sa uskutočnil z požiadaviek techniky a astronómie a k jej rozvoju prispelo využitie metódy geometrie (Archimedes zo Syrakúz).
Párna mocnina

Párna mocnina je mocnina s párnym exponentom, napr. a , x , y.
Mechanizácia

Mechanizácia môže byť:
Nebytie

Nebytie (gr. ME ON, lat. non ens) je protiklad bytia.
Podľa Demokrita je to prázdno oddeľujúce atómy. Nebytie podľa Demokrita (a na rozdiel od Parmenida) jestvuje práve tak ako bytie.
Modalita

Modalita môže byť:
Modalita alebo modálnosť
Modálnosť môže byť:
Mechanizmus

Mechanizmus môže byť:
Inferenčný mechanizmus

Inferenčný mechanizmus alebo odvodzovací mechanizmus alebo riešiaci mechanizmus = IM je jedna zo základných zložiek expertného systému. Je to systém, ktorý uskutočňuje riešenie úlohy spočívajúce v hľadaní alebo navrhovaní odpovedí na danú otázku.
Je procedurálnou časťou ES, ktorá aktivuje poznatky, riadi proces riešenia problému a ktorej činnosť prebieha v dvoch režimoch:
V podstate ide o algoritmus, ktorého typ je definovaný použitou metódou odvodzovania. Tá predurčuje vnútornú organizáciu bázy poznatkov, ktorá vytvára odvodzovaciu (inferenčnú) sieť )
Necach

Necach je podľa kabaly siedma z desiatich sfirot, víťazstvo.
Obranný mechanizmus

Obranný mechanizmus sú procesy eliminujúce deštruktívne účinky, podľa psychológie ide o procesy odstraňovania úzkosti a ohrozenia, ktorých zmyslom je zachovať celistvosť a neporušenosť ega. Obranný mechanizmus je sebazáchovný prostriedok obsiahnutý v ľudskej psychike.
Psychický mechanizmus

Psychický mechanizmus je relatívne pevne štrukturovaná dynamicky používaná mentálna aktivita, prejavujúca sa v takých formách konania a činnosti, ktoré slúžia celkovej adaptácii človeka.
Necking

Necking (výsl. [neking]; z ) je erotická stimulácia dotykmi, bozkávaním a iným maznaním sa v hornej časti tela, tzn. od hlavy po pás.
Mechanizmus úniku

Mechanizmus úniku je v psychológii zdolanie prekážky osobnosťou tým, že sa jej vyhne, alebo sa správa tak, akoby nejestvovala, napr. submisia, regresia a iné.
Necudnosť

Necudnosť je jedna z nerestí, ktorá spočíva v nehanblivosti, neslušnosti.
Mechanoterapia

Mechanoterapia je odbor fyzioterapie, ktorom sa uplatňuje masáž, polohovanie, pasívne cvičenie, manipulácie a pod.
Nedbanlivosť

Nedbanlivosť alebo nedbalosť (lat. culpa) je forma zavinenia v práve, napríklad v trestnom práve. Opakom nedbanlivosti je úmysel, čo je ťažšia forma zavinenia.
Zavinenie v trestnom práve.
Podľa Trestného zákona je trestný čin spáchaný z nedbanlivosti vtedy, ak páchateľ:
Model

Model môže byť:
Nedokonalosť

Nedokonalosť je matie nedostatkov, chýb. Je to opak dokonalosti. Podľa Plotina nedokonalosť pochádza z hmoty.
Abstraktný model

Abstraktný model alebo konceptuálny model je model, ktorý tvorí systém matematických alebo logických prostriedkov, napr. matematický model.
Lev Iľjič Mečnikov

Lev Iľjič Mečnikov (* 30. máj 1838, Petrohrad, Rusko – † 30. jún 1888, Neuchâtel, Švajčiarsko) bol ruský sociológ a publicista, účastník národnooslobodzovacieho boja v Taliansku ako dobrovoľník Garibaldiho "Tisícky". 
Spolupracovník Gercenovho "Kolokolu" a Černyševského "Sovremennika".
Deskriptívny model

Deskriptívny model je model, ktorý opisuje realitu, charakterizuje ju v poňatí 'aká skutočne je'.
Medias res

Medias res (lat.) je jadro veci.
Explanačný model

Model explanačný je model, ktorý podáva výklad reality, ktorú opísal a trebárs aj charakterizoval, no ponechal nevysvetlenú (deskriptívny model). Explanačné modely realitu zachytávajú takú, aká je vo svojich zákonitostiach a určeniach, 
poskytujú teda možnosť stanoviť, ako by sa mohlo voči nej efektívne postupovať.
Humánna medicína

Humánna medicína alebo skrátene medicína alebo lekárstvo je veda o zdravom a chorom človeku, o praktickom využívaní poznatkov o zdravom a chorom človeku na ochranu pred chorobami (profylaxia), rozoznávanie
(diagnostikovanie) a liečenie (terapia) chorôb, ako aj pri opätovnom sociálnom začlenení (rehabilitácia) po regenerácii. Medicína je syntetizujúca veda
založená na poznatkoch prírodných vied a spoločenských vied.
Ďalej pozri článok medicína.
Nedostatok

Nedostatok je nedostávanie sa, chýbanie niečoho.
Interná medicína

Interná medicína je vnútorné lekárstvo, teda odbor humánnej medicíny, v ktorom sa uskutočňuje prevencia, poznávanie a liečenie vnútorných chorôb, čiže ochorení vnútorných
orgánov. Odborný lekár pre vnútorné lekárstvo je internista.
Nefelopsychóza

Nefelopsychóza je atavistická záľuba mužov pozerať sa do oblakov (podľa S. G. Halla).
Stochastický model

Stochastický model je model, ktorý opisuje systém tak, že berie do úvahy náhodné, ako aj plánované udalosti.
Medicina mentis

Medicina mentis (lat.) je medicína ducha. Môže to byť aj obrazné pomenovanie logiky.
Vladimír Neff

Vladimír Neff (* 13. jún 1909, Praha – † 2. júl 1983, tamtiež) bol český spisovateľ, prekladateľ a scenárista, otec spisovateľa Ondřeja Neffa.
Život.
Neff sa narodil v Prahe, kde taktiež vychodil elitnú obecnú školu. Pochádzal z bohatej podnikateľskej rodiny, život obchodníka však vymenil za umeleckú dráhu. Medzi rokmi 1921 a 1925 navštevoval reálne gymnázium v Truhlářskej ulici a potom až do roku 1928 obchodnú akadémiu v Ženeve.
Po štúdiu pracoval v sklade porcelánu vo Viedni, a ako dobrovoľník v obchodnom dome v Brémach. Od roku 1935 pracoval ako cudzojazyčný lektor v pražskom nakladateľstve Melantrich, ale už od roku 1939 sa živil ako spisovateľ z povolania. Roku 1977 podpísal Antichartu.
Tvorba.
Jeho prvé literárne počiny sa datujú už do druhé polovice 30. rokov, predovšetkým sú to detektívne paródie a čiastočne politická satira. Za okupácie ho potom zamestnávala predovšetkým práca na popularizačno-vedeckom slovníku dejín filozofie "Filosofický slovník pro samouky neboli Antigorgias", ktorý potom vyšiel tesne pred komunistickým prevratom roku 1948. Prvý výrazný úspech u verejnosti zaznamenal psychologickým románom "Třináctá komnata" z r. 1944 a následne novelou "Marie a zahradník". 
Jeho vrcholnými dielami potom sú historické romány, predovšetkým pentalógia "Sňatky z rozumu", "Císařské fialky", "Zlá krev", "Veselá vdova", "Královský vozataj" a trilógia "Královny nemají nohy", "Prsten Borgiů" a "Krásná čarodějka". 
Neff taktiež prekladal, a to z francúzštiny, nemčiny a ruštiny. Písal zároveň filmové scenáre (napr. "Tajemství krve").
Negácia

Negácia môže byť:
Model vesmíru

Model vesmíru alebo kozmologický model je formulácia teoretických záverov o štruktúre a vývoji vesmíru, ktoré uskutočňuje kozmológia a ktoré overuje najmä na základe pozorovaní a poznatkov extragalaktickej astronómie a rádioastronómie.
Negociácia

Negociácia môže byť:
Modelovanie

Modelovanie je skúmanie objektov pomocou iných, spravidla umele konštruovaných objektov, v ktorých sa vyjadrujú, charakterizujú a definujú iba vybrané vlastnosti, stránky a vzťahy originálneho objektu. Je to reprodukcia charakteristík určitého objektu na inom objekte, špeciálne vytvorenom na ich štúdium. Tento druhý objekt sa nazýva modelom.
Lorenzo di Piero de' Medici

Lorenzo di Piero de' Medici, zvaný Il Magnifico (Nádherný) (* 1. január 1449, Florencia, Taliansko – † 8. apríl 1492) bol neoficiálny vládca Florencie od roku 1469 a mecenáš, vnuk Cosima Mediciho. 
Vlády sa ujal po smrti otca Pietra (1416 - 1469) spolu s bratom Giulianom (+ 1478). Neúspech sprisahania súperov Mediciovcov z rodu Pazzi významne prispel k upevneniu jeho moci v meste a republikánske zriadenie sa stalo čisto formálnou záležitosťou. V spojení s Benátkami a Milánom sa usiloval o politiku rovnováhy v Taliansku. Osobne bol veľmi obľúbený pre jednoduché a priateľské konanie bez ohľadu na to, že si zvykol narábať so spoločnými prostriedkami tak, ako s vlastnými.
Štedro podporoval rozvoj vedy a umenia, rozšíril medicejskú knižnicu založenú Cosimom de Medici, v jeho blízkosti tvoril Leonardo da Vinci, Botticelli, Michelangelo, Pico della Mirandola, Marsilio Ficino a ďalší.
Lorenzo sám bol plodným básnikom, autor ľúbostnej lyriky, karnevalových piesní aj paródií.
Moderna

Moderna môže byť:
Medievalistika

Medievalistika (iné názvy: zriedkavo medievalizmus, nespisovne medievistika) je odbor historickej vedy zaoberajúci sa dejinami európskeho stredoveku. Odborník v medievalistike (tzn. historik stredoveku) sa označuje výrazom medievalista (iné názvy: nespisovne medievista, skôr hovorovo stredovekár).
Neistota

Neistota je pochybnosť, nejasnosť, neujasnenosť, váhavosť, rozpačitosť, nerozhodnosť, nedostatok zabezpečenia, nedostatok bezpečnosti, nestálosť, rozháranosť, príčina úzkosti.
Meditácia

Meditácia (z ) alebo meditovanie je činnosť, ktorej zmyslom je uvedenie psychiky človeka do stavu väčšieho alebo hlbšieho sústredenia sa, pasívnej a tichej bystrosti; je to obracanie vnímania dovnútra, sprevádzané strácaním pripútanosti napr. k vonkajším predmetom, intenzifikáciou ochoty prebývať v samote a uvoľňovaním konštitúcie významových útvarov.
Meditácia je predmetom úvah špeciálnovedných (psychologických, medicínskych atď.) a filozofických disciplín, teológie, náboženstva a umeleckého líčenia, ale aj pseudovedeckého, pseudofilozofického a pseudonáboženského gýču. Najčastejšie sa rozlišuje:
Podľa Fromma je priama cesta k základnej príprave na učenie sa umeniu byť.
Zdeněk Nejedlý

Zdeněk Nejedlý (* 10. február 1878, Litomyšl – † 9. marec 1962, Praha) bol český historik, muzikológ, literárny historik a politik.
Vyštudoval históriu a estetiku na filozofickej fakulte českej university v Prahe. Od roku 1905 na nej pôsobil ako profesor hudobných vied. Od 20. rokov 20. storočia bol členom KSČ.
V roku 1939 emigroval do ZSSR, kde prednášal na fakulte histórie v Moskve. Od roku 1941 bol miestopredsedom Všeslovanského výboru. V rokoch 1945–1953 pôsobil ako minister kultúry. Roku 1952 sa stal prezidentom novo založenej Československej akadémie vied.
Založil časopis "Var", v ktorom bola publikovaná proletárska poézia (Jiřího Wolkra). Roku 1924 založil Spoločnosť pre hospodárske a kultúrne zblíženie s novým Ruskom. 
Nejedlý sa vo svojej neskoršej funkcii stal známym svojou propagáciou Bedřicha Smetanu a Aloisa Jiráska. Na presadzovanie Jiráska mal finančný záujem, pretože za vydávanie jeho diel dostával tantiémy.
Jeho megalomanstvo pri tvorbe mnohozväzkových projektov, ktoré nikdy nedokončil, zosmiešňuje dobová anekdota, v ktorej sa tvrdí, že na Nejedlého hrobe bude vytesaný text: "„Tu leží Zdeněk Nejedlý prvý diel…“"
Dielo.
Jeho dielo je ovplyvnené socialistickými teóriami, ale zároveň má po faktografickej stránke značnú hodnotu.
Modernizmus

Modernizmus môže byť:
Nekonečné

Nekonečné je stránka sveta vystupujúca v podobe neohraničenosti, neuzavretosti, nestvoriteľnosti, nezničiteľnosti, večnosti, nevyčerpateľnosti, nespočetnosti.
Nekonečno

Nekonečno ako filozofický pojem je to, čo nemá medze, buď pretože je väčšie než akákoľvek daná kvantita tej istej povahy (aktuálne nekonečno) alebo pretože je spôsobilé sa takým stať (potenciálne nekonečno).
Modul (stavebníctvo)

Modul (lat.) je v architektúre základná jednotka miery odvodená priamo zo stavby, podľa ktorej sa určujú proporcie stavby. Využíva sa aj pri typizácii a normalizácii stavebných prvkov, konštrukcií a pod.
Príklad.
Modulom sa rozumie napríklad výška tehly v obvodovom murive, ktorá je . Ide o modul štandardne používaný na Slovensku a v iných krajinách.
Meditácia nahlas

Meditácia nahlas je druh cvičenia a technika interdisciplinárneho, interkulturálnozonálneho a interkulturálneho dialógu dvoch alebo viacerých účastníkov vyvinutý v rámci Stáleho seminára Integrácia na Komenského univerzite v Bratislave.
Cieľom meditácie nahlas je vyložiť svoje úvahy tak, aby ich pochopil čo najrýchlejšie, podľa možnosti hneď aj partner odborne či intelektuálne najvzdialenejší autorovi prednášaných úvah. V priebehu meditácie nahlas sa účastníci seminára môžu pýtať na význam ľubovoľného slova použitého autorom prednášanej úvahy, dokonca na významy bežných slov každodenného jazyka. Autor úvahy je povinný pokúsiť sa vysvetliť význam aj najtriviálnejších slov, tobôž technických terminov, ktoré používa v priebehu meditácie nahlas. 
Z meditácie nahlas je vylúčená polemika, prípustné je prejaviť iba pozitívne hodnotenie vypočutej úvahy a zdržať sa komentára (účastník Stáleho seminára Integrácia má právo počas celého sedenia mlčať).
Aktuálne nekonečno

Aktuálne nekonečno je to, čo nemá medze, pretože je väčšie než akákoľvek daná kvantita tej istej povahy. 
Podľa svätého Augustína je aktuálne nekonečno úplná postupnosť celých čísiel.
V matematike sa s aktuálnym nekonečnom stretávame najmä v súvislosti s teóriou množín.
Modus

Modus (lat. spôsob; miera; rytmus; pravidlo) môže byť:
Transcendentálna meditácia

Transcendentálna meditácia je technika celkového uvoľnenia zameraná na ducha a spočívajúca v odpútaní sa od zmyslových a pohybových podnetov, pričom sa meditujúci v priebehu koncentrácie na určité slová (mantry) dostáva až do stavu zmeneného vedomia.
Techniku transcendentálnej meditácie vypracoval Mahariši Mahéš Jógí v Indii r.1958. Pomocou opakovania slovných formuliek, ktoré sa volajú mantry, sa účastníci kurzov mali naučiť uvoľniť, odpútať od reality a relaxovať v stave rozšíreného vedomia. Na rozdiel od drogového „rychlovýťahu“, táto cesta ponúkala pomalší, no prirodzenejší prechod a možnosť kontroly mysle. Táto technika sa pestuje v šesťmesačných kurzoch v Maharašiho európskej výskumnej univerzite. Ťažiskom kurzu je každodenné meditačné cvičenie, dvakrát po dvadsiatich minútach, ktoré cieľom je získavanie latentných (skrytých) schopností tvorivej inteligencie v stave najmenšieho narušenia vedomia a dosahovanie maximálnej usporiadanosti mozgových funkcií.
Meditujúci sa učí nechávať voľný priebeh významovým procesom i procesom organizmu, bez toho, že by ich hodnotil, čo má za následok vynáranie sa potlačených a deformovaných vnemov a spomienok. Toto nehodnotiace pozorovanie má viesť k silnejšej sebaakceptácii a k zvyšovaniu vedomia svojej vlastnej hodnoty. Používajú sa pritom mystické alebo jednoduché formulky slúžiace ako zvukovo myslený efekt (mantra). Stačí mantra bez významu, ako jedno- alebo viacslabičné slová - napr. óm, lom, luma, aum - bez toho, že by bolo potrebné prisudzovať osobitne káždému meditujúcemu jeho zvláštne slovo. Tieto slová sa odriekavajú v duchu, rovnomerne a plynule po dobu 15 až 20 minút. Meditujúci sa tým dostáva do stále hlbšieho uvoľnenia pri úplnej bdelosti. Ak sú významové útvary príjemné, zotrváva meditujúci pri nich, v opačnom prípade sa vracia späť k opakovaniu mantry. Meditujúci cvičenie ukončuje pozvoľným prechodom pozornosti do normálneho života.
Významné osobnosi.
Medzi najvýznamnejšie osobnosti, ktoré absolvovali kurzy „transcendentálnej meditácie“ patria Beatles, Donovan, Mick Jagger, Mia Farrow, David Lynch, Mike Love, Clint Eastwood a iní.
Modus probandi

Modus probandi (lat.) je spôsob dôkazu.
Potenciálne nekonečno

Potenciálne nekonečno je to, čo nemá medze, pretože je spôsobilé byť väčšie než akákoľvek daná kvantita tej istej povahy.
V matematike sa s potenciálnym nekonečnom stretávame najmä v súvislosti s rôznymi aproximáciami.
Modus vivendi

Modus vivendi (lat.) sú podmienky bytia, spolunažívanie. Je to aj dočasná zhoda polemizujúcich strán.
Mogifónia

Mogifónia (gr.) je v medicíne oslabenie hlasu pri dlhotrvajúcej reči alebo speve.
Zlá nekonečnosť

Zlá nekonečnosť je monotónne, bez konca sa opakujúce striedanie jedných a tých istých konkrétnych vlastností, procesov a zákonov pohybu v ľubovoľnom rozsahu priestoru a času.
Mohyla (archeológia)

Mohyla alebo tumulus alebo v Bielorusku, južnom Rusku, na Ukrajine a v Poľsku aj kurhan či kurgan je väčší umelý násyp z hliny, niekedy v kombinácii s kameňom, navŕšený nad kostrovým, prípadne žiarovým hrobom alebo nad viacerými hrobmi.
V mohyle sa zvyčajne rozlišuje ústredný hrob, niekedy v osobitne vybudovanej komore (často vykradnutej), a vedľajšie hroby, ktoré mali v jednotlivých obdobiach rozdielny význam. Miesto, na ktorom sa vyskytujú mohyly, sa nazýva mohylník. 
Mohylové pochovávanie sa uplatňovalo v mnohých obdobiach praveku a v ranej dejinnej dobe; na Slovensku po prvý raz v závere neskorej kamennej doby (východoslovenské mohyly). Najväčšou európskou mohylou je Silbury Hill. Veľký rozmach v budovaní mohýl nastal v strednej bronzovej dobe najmä v okruhu mohylových kultúr (stredodunajská mohylová kultúra, českofalcká). Mali spravidla kamenný veniec alebo kamenné jadro. Mohylami sú v podstate aj bohaté kupolové mykénske hroby, neskôr späté s postavami gréckej mytológie. Na strednom Podunajsku budoval v mladšej bronzovej dobe veľké mohyly ľud stredodunajských popolnicových polí pre nadradenú vrstvu spoločnosti, vojenských náčelníkov, ich družinu, príp. aj rodinných príslušníkov (Čaka, Velatice, Očkov). Od mladšej doby bronzovej sa mohylové pochovávanie stáva stále viac výsadou privilegovanej vrstvy vo východo-, stredo- aj západoeurópskom prostredí.
Horúce médium

Médium horúce (M. McLuhan) je extenzia jediného zmyslu pomocou vysokej definície. Pre horúce médiá je charakteristická nízka participácia. Horúcim médiom je napr. rozhlas.
Nekrofília

Nekrofília alebo nekrománia je:
Podľa MKCH-10 patrí pod parafílie - F65.8.
Moiry (grécka mytológia)

Moiry (gr. "Μοῖραι" - Moirai, doslova Prideľovačky) boli tri sudičky, ktoré boli v gréckej mytológii zosobnením nevyhnutnosti a osudu. Ovládali metaforickú niť osudu každého smrteľníka alebo boha, od narodenia až po smrť (alebo po nej). Moir sa báli aj olympskí bohovia a podriaďoval sa im aj ich vládca Zeus.
Tri Moiry boli:
Moiry si Gréci predstavovali ako stareny, Klotho s vretenom v ruke, Lachesis s meradlom alebo váhou, Atropos s knihou, so slnečnými hodinami alebo s nožnicami, ktorými prestriháva niť života.
Mediumizmus

Mediumizmus je viera v možnosť komunikácie so svetom duchov.
Mojmír I.

Mojmír I. (narodil sa okolo roku 800 – zomrel 846?) bol cca od 830 moravské, od roku 833 veľkomoravské knieža. Okolo roku 833 vyhnal nitrianske knieža Pribinu a spojením oboch kniežatstiev vznikol nový štátny útvar Veľká Morava.
S pôsobením Mojmíra I. je spojený významný úsek dejín Slovenska z 9. storočia.
Moravskému kniežaťu Mojmírovi náleží zásluha za zjednotenie moravsko-slovenských kmeňov vo vyšší útvar, opierajúci sa o Moravu a Dunaj a uznávajúci zvrchovanosť Franskej ríše, bez hlbšieho záujmu o to, čo sa práve dialo v západnom susedstve. Mojmíra možno pokladať za tvorcu druhej slovanskej ríše, ktorú byzantský cisár Konštantín Porfirogennetos, neskoršie nazval Veľkou Moravou. Táto ríša sa skladala z územia dnešného Slovenska (išlo zväčša o južné kraje, pod úpätím Západných Karpát) a z povodia Moravy.
Na rozhraní germánsko-slovanského sveta Mojmír obratne uskutočňoval svoje zjednocovateľské zámery. Dovolil, aby sa z nemeckého prostredia šírila kresťanská kultúra. (Kresťanské náboženstvo sa pravdepodobne u nižších vrstiev obyvateľstva, pre nedostatok slovensky hovoriacich kňazov, stretávalo s ťažkosťami, a preto aj s neúspechom.) Z fuldských letopisov o Mojmírovi vieme, že ho roku 846 nemecký kráľ Ľudovít II. Nemec zosadil, keď predtým mnohé poplatné slovanské kmene, medzi nimi najmä Česi (roku 845), boli pokorené a prinútené prijať kresťanstvo. Mojmír musel ustúpiť najskôr preto, že sa pokúsil oslobodiť svoje panstvo čo najviac od vplyvu Východofranskej ríše, ale aj preto, že niektoré kmene, podriadené jeho moci, neboli spokojné s jeho politikou. Ľudovítovi Nemcovi išlo pritom o to, aby východná časť jeho štátu bola stabilizovaná (pričom sa zdá, že to bola príčina Mojmírovej smrti), ktorého nahradil jeho synovec Rastislav v súvislosti s výpravou, ktorú roku 846 podnikol proti Moravanom a ktorá mala uskutočniť pokorenie nespokojných moravsko-slovenských kmeňov.
Nekrománia

Nekrománia je:
Medzi

Medzi (z nem. „zwischen“, (substantivizované) "„das Zwischen“") je prvok rozlišovania, a to, čo je medzi rozlíšenými ("„das, was zwischen den Unterschiedenen ist“").
Nektón

Nektón je súbor väčších pelagických organizmov, ktoré majú dobre vyvinutú schopnosť aktívne sa pohybovať. V sladkých vodách sú to hlavne ryby, v moriach aj hlavonožce, tulene a veľryby. Opak planktónu.
Medzinárodný filozofický kongres

Medzinárodný filozofický kongres je jedna z foriem úsilia o zjednotenie filozofie; pravidelné medzinárodné stretnutie filozofov z celého sveta. Snemovanie má za cieľ jednak umožniť konfrontáciu rôznych hľadísk a vyskúšať ich silu a presvedčivosť, jednak
prispieť k vzájomnému zbližovaniu a zoznamovaniu sa jednoltivých filozofov. Ide tu však aj o prehliadku posledných vysledkov bádania na tom-ktorom filozofickom probléme, ide o akési miesto ich prvej oponentúry.
Neláska

Neláska je podľa Pecka neochota prekročiť hranice svojho Ja.
Mókša

Mókša alebo menej presne mokša () je oslobodenie sa od nevedomosti (avidjá), stav spásy ako vyhasnutie všetkých emócií. S ich vyhasnutím súvisí zrušenie všetkých vecných predpokladov k činnosti karmy, ktorá je príčinou znovuvtelovania. Mókša zodpovedá blaženým stavom, ktoré prýštia z vnútorného vymanenia sa zo sveta.
Šankara.
Mókša je u Šankaru vyslobodenie duše z kolobehu znovurodenia sa (sansára). Jedinou cestou k mókši je odstránenie avidjá.
Prvý Medzinárodný filozofický kongres

Prvý Medzinárodný filozofický kongres bol Medzinárodný filozofický kongres, ktorý sa konal v Paríži v roku 1900. 
Jeho úlohou bolo dokumentovať movú orietáciu v oblasti filozofie - orientáciu kooperácie v medzinárodnom meradle. Bolo to prvé medzinárodné snemovanie filozofov, na ktorom sa dohodlo, že medzinárodné filozofické kongresy sa budú zvolávať pravidelne každé štyri roky, že kongres zakaždým pripravia a zorganizujú a určia jeho tematické zameranie filozofi tej krajiny, ktorá dala súhlas na jeho organizovanie na svojej pôde.
Nemci

Nemci () sú národ žijúci primárne v Nemecku. Ako etnickí Nemci sami seba označujú aj nemecky hovoriaci Švajčiari a do roku 1945 sa ako Nemci označovali aj nemecky hovoriaci Rakúšania (po vojne sú však len „Rakúšania“). Slovo Nemci môže označovať (a podľa nemeckých zákonov aj označuje) každého, kto má nemecké občianstvo.
Ich jazykom je nemčina, náboženstvo je protestantské (najmä v severnom Nemecku) a rímskokatolícke (najmä v južnom Nemecku). Nemci majú rozsiahlu a svetovo známu literatúru, filozofiu a hudbu. 
Okrem Nemecka žijú Nemci v Rusku, Rumunsku, Francúzsku, Holandsku, Maďarsku, Belgicku, Dánsku, Luxembursku, Slovensku, Poľsku, v USA, Kanade, Južnej Amerike (najmä v Brazílii, Argentíne, Čile), ďalej v Austrálii, južnej Afrike a inde.
História.
Nemci sa vyvinuli z tých Západných Germánov, ktorí po roku 600 na rozdiel od Anglosasov ostali východne od Rýna a nepresunuli sa do Británie, s prímesou Slovanov, Keltov a iných etník živších na území dnešného Nemecka. Etnogenéza Nemcov bola ukončená niekedy v 9./10. storočí. Názov Nemec (diutisc alebo theodisk) sa ako označenie obyvateľov Východofranskej ríše v nemčine používal od 10. storočia, predtým označoval nerománske obyvateľstvo Franskej ríše a pôvodne tento názov znamenal „ľud“.
Zhruba do konca stredoveku Nemci prevažne asimilovali Slovanov zhruba na území bývalej NDR a v Rakúsku, Slovania v Bavorsku boli asimilovaní už prv. Na Slovensku a v Česku Nemci žili vo väčšom množstve od 13. storočia. Na Slovensku mala v 13. – 15. storočí väčšina miest významný podiel nemeckej populácie, v Česku bolo celé pohraničné územie (Sudety) ako aj väčšina miest v ostatných oblastiach nemecké.
Nemci na Slovensku, sami seba nazývali Karpatskí Nemci, kedysi tvorili významnú národnostnú menšinu. Nemecky hovoriace obyvateľstvo v roku 1930 tvorilo viac ako 4%. Po roku 1945 bolo evakuovaných a čiastočne násilne deportovaných 84 % Nemcov zo Slovenska (v rámci Vysídlenia Nemcov z Česko-Slovenska), čím sa nemecká menšina (v roku 2011 sa 4 690 ľudí hlásilo k nemeckej národnosti) dostala na úroveň asi jedno promile (0,1%) obyvateľstva.
Od stredoveku žili Nemci aj v dnešnom západnom Poľsku, aj tu došlo po druhej svetovej vojne k presunom obyvateľstva. Do dnešného Maďarska (najmä západného a okolia Budapešti) sa Nemci, podobne ako Slováci, dostali čiastočne už v stredoveku, najmä však po porážke Turkov (okolo 1700); väčšina miest v Maďarsku (vrátane Budína a Pešti) mala do polovice 19. storočia významnú nemeckú menšinu. Nemeckého pôvodu je aj väčšina obyvateľov dnes francúzskeho Alsaska a talianskeho Alto Adige, ktoré Nemci nazývajú Južné Tirolsko.
Molarita

Molarita alebo molárna koncentrácia je v chémii vyjadrenie koncentrácie počtom mólov danej zložky v objeme rozpúšťadla. Pre jej výpočet platí
kde "cA" je koncentrácia látky, "nA" je látkové množstvo látka a "V" je objem roztoku. Jednotkou molarity je zvyčajne mol/l, ktorý sa však často označuje značkou M.
Molarita je hlavným spôsobom udávania koncentrácia v chémii, používa sa napríklad v chemickej kinetike, termodynamike, elektrochémii alebo pri udávaní sily kyselín.
Jacob Moleschott

Jacob Moleschott (* 9. august 1822, ’s-Hertogenbosch, Holandsko – † 20. máj 1893, Rím, Taliansko) bol holandský fyziológ, predstaviteľ vulgárneho materializmu. 
Od roku 1847 bol súkromným docentom v Heidelbergu, v roku 1854 dostal pokarhanie za to, že zastáva materialistické názory, potom bol profesorom v Zürichu, Turíne a Ríme.
Moleschott zastával názor, že mozgová činnosť závisí od masti obsahujúcej fosfor, z čoho usudzoval, že "bez fosforu niet nijakej myšlienky".
Megafyzika

Megafyzika je časť fyziky zaoberajúca sa galaxiami, skupinami galaxií a väčšími celkami vesmíru.
Megalit

Megalit je praveká pamiatka z veľkých neopracovaných alebo čiastočne upravených kameňov (alebo len jeden taký kameň) zväčša kultového alebo pohrebného charakteru. Časovo spadajú zhruba do obdobia 4000 až 1600 pred Kr., ojedinele (na Sardínii) až do železnej doby.
Podľa štúdie z 2019 je pôvod megalitických stavieb v severozápadnom Francúzsku. Odtiaľ sa technológia vystavby šírila po mori v troch vlnách.
Megality sa stavali najmä v západnej a severozápadnej Európe, v Stredomorí, (vo vnútornej) Afrike, na Arabskom polostrove (Palestína), v Indii, strednej Ázii, Indonézii, Japonsku, na Veľkonočných ostrovoch a na Madagaskare. Nešlo však o jednotnú (archeologickú) kultúru. V západnej a severozápadnej Európe (tzv. megalitická kultúra) vznikali megality najmä v eneolite a v strednej bronzovej dobe, na Sardínii napríklad aj v železnej dobe.
Ich účel (snáď okrem hrobov) a konkrétny spôsob stavby sú sporné. Každopádne vyžadovali kolektívnu spoluprácu a plánovanie. Špekuluje sa, že mali astronomické, náboženské, kultové účely, v nevedeckých kruhoch aj že ide o stavby obrov, orientačné body pre mimozemšťanov a podobne. Na stavbu megalitu sa používali veľké blúdivé kamene (aj vyše 20 tonové): Kamenné platne alebo balvany sa ukladali vedľa seba alebo vŕšili na seba bez spojiva.
Na predstavu o rozšírení megalitov: len v Dánsku je kartograficky doložených 5000 dolmenov (zachovalo sa 1800). V Európe dnes existuje 35 tisíc megalitov.
Konkrétne megality.
Druhy megalitov v západnej Európe:
V Anglicku sú najznámejšie náleziská Stonehenge, Avebury, West Kennet Barrow, v Írsku New Grange.
Najvýraznejšie sú megalitické stavby na Pyrenejskom polostrove, ktorý bol zrejme pôvodným územím európskych megalitov. Významné náleziská sú Los Millares, Antequere, Cueva del Romeral, Cueva de Menga.
Na Malte vznikali kamenné chrámy (Gigantija, Hal Tarxien), na Korzike sa od 2. polovice 2. storočia pred Kr. menhiry menia na ľudské postavy (Filitosa), na Sardínii zas na nuragy (celé stavby). Monumentálne stavby (podobne ako nuragy) boli aj torre (Korzika), talayoty (Trepuco na Baleárach), navety (Naveta d'es Tudons na Baleárach). Na Baleárach stáli aj tauly (megalitický pamätník v tvare T). 
Na dánskom pobreží vznikali masívne konštrukcie sakrálnych stavieb (Turstrup, Ferslev) a megalitické hroby (Lindeskove). Podobné sú v Holandsku tzv. hunebedden (lôžko obrov, po nemecky Hünnenbett). V Nemecku je najznámejšou megalitickou stavbou tzv. Viesbecký ženích.
Nemesios z Emesy

Nemesios z Emesy (iné mená:Nemésios Emeský, Nemesius z Emesy; † pol. 5. storočia) bol biskup z Emesy, cirkevný otec. Asi okolo roku 400 napísal pojednanie "Peri fýseós anthropú" (O prirodzenosti človeka), v ktorom sa pokúša spojiť kresťanskú vieru s gréckymi prírodovedeckými, predovšetkým antropologickými, názormi. Toto pojednanie je zdrojom dôležitých údajov o novoplatonizme.
Molinizmus

Molinizmus je filozoficko-teologické učenie španielskeho jezuitského teológa zo 16. storočia Luisa de Molinu. Snaží sa zmieriť Božiu účinnú milosť a ľudskú slobodnú vôľu.
V dôsledku prvotného hriechu môže človek kráčať za Bohom len vedený jeho milosťou, ktorá je prvotná (to popieral pelagianizmus). Človek však prvotným hriechom nestratil slobodnú vôľu (ako tvrdia niektorí protestanti a jansenisti) – Božia milosť vyžaduje spoluprácu človeka (lat. "gratia adiuvans seu cooperans")
Boh teda musí mať v okamihu, keď zosiela milosť, istotu, že s ňou človek bude spolupracovať. Inými slovami: Boh má dokonalú vedomosť o tom, ako sa každý slobodne jednajúci človek rozhodne za ľubovoľných okolností. Toto poznanie sa nazýva "stredné poznanie" (lat. "scientia media").
Na podporu svojho tvrdenia uvádzajú molinisti nasledujúci evanjeliový verš: 
Podľa ich výkladu Ježiš v tomto verši (ako pravý Boh) dokázal, že vie, ako by sa Sodomčania zachovali za odlišných okolností, než aké nakoniec nastali.
Nemilosrdnosť

Nemilosrdnosť je nematie milosrdenstva, nesúcitnosť, bezcitnosť, surovosť.
Moment

Moment môže byť :
Magnetický moment

Magnetický dipólový moment je vektorová veličina charakterizujúca zdroje magnetického poľa. Magnetický moment je základná veličina vektorovej povahy charakterizujúca magnetické vlastnosti elementárnych častíc, atómov, zmagnetizovaných telies, ale aj uzavretých vodičov (cievok) s elektrickými prúdmi; veľkosť magnetického momentu sa rovná podielu maximálneho momentu sily pôsobiaceho v magnetickom poli na objekt s magnetickým momentom a magnetickej indukcie tohto poľa.
Magnetický dipólový moment rovinnej prúdovej slučky.
Pre jeho veľkosť platí: 
m=IS 
kde I je prúd a S je obsah slučky.
Orientáciu vektora určíme pomocou Ampérovho pravidla pravej ruky.
Niekedy sa používa aj tzv. Coulombov magnetický moment definovaný vzťahom 
m = μ0IS 
kde μ 0 je permeabilita vákua.
Momentálny prierez štruktúrou

Momentálny prierez štruktúrou(MPŠ) je prierez štruktúrou nejakej entity pri abstrahovaní od jej vzniku a vývinu v čase.